ദക്ഷിണ കന്നഡയില് സെപ്റ്റംബര് ഒന്ന് മുതല് 12ാം തരത്തില് ഓഫ്ലൈന് ക്ലാസുകള് ആരംഭിക്കും നിര്ദേശങ്ങളുമായി ഡിസി കേരളത്തില് നിന്നുള്ളവര് ആര്ടിപിസിആര് സെര്ടിഫികെറ്റ് ഹാജരാക്കണം മംഗളുറു: www.kasargodvartha.com 29.08.2021 ദക്ഷിണ കന്നഡയില് സെപ്റ്റംബര് ഒന്ന് മുതല് 12ാം തരത്തില് ഓഫ്ലൈന് ക്ലാസുകള് ആരംഭിക്കുമെന്ന് ജില്ലാ ഭരണകൂടം അറിയിച്ചു. ക്ലാസുകള് ആരംഭിക്കുന്നതിന് മുന്നോടിയായി ഡെപ്യൂടി കമീഷനര് ഡോ. രാജേന്ദ്ര കെ വി മാര്ഗനിര്ദേശങ്ങള് പുറപ്പെടുവിച്ചു. ജില്ലാ ഭരണകൂടം നിശ്ചയിച്ചിട്ടുള്ള കോവിഡ് എസ്ഒപികള് കര്ശനമായി നടപ്പാക്കേണ്ടത് കോളജ് പ്രിന്സിപല്മാരുടെ ഉത്തരവാദിത്തമാണെന്ന് ഉത്തരവില് പറയുന്നു.കേരളത്തില് നിന്നുള്ള എല്ലാ വിദ്യാര്ഥികളും ഏഴ് ദിവസം ക്വാറന്റൈനില് കഴിയണം. ഒരാഴ്ചയ്ക്ക് ശേഷം ആര്ടിപിസിആര് പരിശോധന നടത്തണം. ക്വാറന്റൈനിലുള്ള വിദ്യാര്ഥികള്ക്ക് ഓണ്ലൈന് ക്ലാസുകളില് പങ്കെടുക്കാം. കേരളത്തില് നിന്ന് യാത്ര ചെയ്യുന്ന വിദ്യാര്ഥികളും അധ്യാപകരും അധ്യാപകേതര ജീവനക്കാരും ക്ലാസ് ആരംഭിക്കുന്ന ദിവസവും തുടര്ന്ന് ഓരോ ആഴ്ചയിലും ആര്ടിപിസിആര് നെഗറ്റീവ് സെര്ടിഫികെറ്റ് ഹാജരാക്കണം. രണ്ട് ഡോസ് വാക്സിന് വെച്ചവരാണെങ്കിലും ആര്ടിപിസിആര് നെഗറ്റീവ് സെര്ടിഫികെറ്റ് നിര്ബന്ധമാണ്. വിദ്യാര്ഥികളെ ക്വാറന്റൈനില് നിര്ത്തുന്നതിനും കോവിഡ് ബാധിതരെ താമസിപ്പിക്കുന്നതിനും കോളജുകളില് പ്രത്യേക കോവിഡ് കെയര് സെന്ററുകള് ഉണ്ടായിരിക്കണം. വൈദ്യചികിത്സ നല്കാനുള്ള നടപടികള് സ്വീകരിക്കുകയും വേണം. ഒരാഴ്ചയ്ക്ക് ശേഷം ആര്ടിപിസിആര് പരിശോധന റിപോര്ട് നെഗറ്റീവ് ആണെങ്കില് മാത്രമേ വിദ്യാര്ഥികളെ ഓഫ്ലൈന് ക്ലാസുകളില് പങ്കെടുക്കാന് അനുവദിക്കൂ. 11ാം തരം, ബിരുദം, ബിരുദാനന്തര ബിരുദം എന്നീ വിഭാഗങ്ങളിലേക്കുള്ള ക്ലാസുകള് അധികൃതരില് നിന്ന് അനുമതി നേടി സെപ്റ്റംബര് 15 ന് ശേഷം ആരംഭിക്കുമെന്നും ഡി സി അറിയിച്ചു.